b'\n_START_ARTICLE_\n\xc4\x8cudni vitez\n_START_SECTION_\nVsebina\n_START_PARAGRAPH_\nBor je obiskoval tretji razred osnovne \xc5\xa1ole. Nekega dne so se odpravili na izlet na Ljubljanski grad. Navdu\xc5\xa1il se je nad vitezi. Tudi sam je hotel vedeti, kako je bilo v tistih \xc4\x8dasih. V prostem \xc4\x8dasu je obiskoval treninge baseballa. Pri igri ni bil preve\xc4\x8d dober, zato so ga soigralci tudi zelo radi zasmehovali. Vsaki\xc4\x8d po treningu je hitro od\xc5\xa1el domov. Tokrat pa se je odpravil nazaj na Ljubljanski grad. Tam se je bojeval z navideznimi vitezi. Njegovo igro pa je zmotil plezalec, ki je hotel steno uporabiti za plezanje. Tako se je Bor odpravil domov._NEWLINE__NEWLINE_Doma je za\xc5\xa1el v te\xc5\xbeave, ker je pozno prihajal domov. Star\xc5\xa1a z njim nista bila veliko \xc4\x8dasa, saj sta imela vedno opravke v slu\xc5\xbebi. Tokrat sta se odpravila ven, Bor pa je ostal sam doma. Po televiziji je gledal film o vitezih. Nato se je zopet igral viteza. Igro je prekinil telefonski klic. Bila je mama, ki je preverjala, \xc4\x8de \xc5\xbee spi. Bor se je odpravil v posteljo. Nenadoma pa je nekaj zaropotalo. Prevrnila se je mamina vaza. Od nje se je zlomil en majhen ko\xc5\xa1\xc4\x8dek. Bor ga je posku\xc5\xa1al prilepiti, vendar se je \xc5\xa1e vedno opazilo, da je bila polomljena. Od\xc5\xa1el je nazaj spat. Iz spanca ga je prebudil dotik po roki. Pogledal je in zagledal viteza v kovinski opravi. Bor si ga je dodobra ogledal. Od\xc5\xa1el je spat, vitez pa je popravil vazo._NEWLINE__NEWLINE_Naslednji dan je bil Bor kar dobro prestra\xc5\xa1en. Ni mogel verjeti, da je videl duha. Vendar se vitez kar nekaj dni ni ve\xc4\x8d pojavil. Bor se je odpravil zopet na grad. Po poti mu je spustila zra\xc4\x8dnica. Hotel jo je popraviti, vendar mu ni \xc5\xa1lo. \xc5\xbdelel si je, da bi lahko poklical o\xc4\x8deta. Ker je vedel, da to ni mogo\xc4\x8de, se je odlo\xc4\x8dil in poklical viteza Langobarda. Ta se je res pojavil. Popravil mu je zra\xc4\x8dnico. Kasneje je \xc5\xa1e Bora sprejel v red Ro\xc5\xbenatih vitezov. \xc5\xa0e nekaj \xc4\x8dasa potem, sta se skupaj vozila s kolesom. Zabavala sta se. Vendar pa je bil Bor zopet pozno doma. Star\xc5\xa1a sta se za\xc4\x8dela kregati, kje se potika toliko \xc4\x8dasa. Celotno situacijo je re\xc5\xa1il vitez. Star\xc5\xa1a sta pozabila kaj so se kregali in vse je bilo pozabljeno._NEWLINE__NEWLINE_Zopet je bil na vrsti trening. Tokrat ga mora o\xc4\x8de odpeljati na trening in ga tudi pripeljati nazaj domov. Skupaj se usedeta v avto. Zaradi viteza je pogovor nanesel na avtomobile. Takrat sta se Bor in njegov o\xc4\x8de po\xc4\x8dutila kot dobra prijatelja. O\xc4\x8de ga je odpeljal na trening in mu rekel, da ga kasneje pobere, mami pa bosta rekla, da je tudi spremljal trening. Boru je \xc5\xa1lo na treningu zelo dobro. Vse skupaj pa je zopet uni\xc4\x8dil vitez. Zmotil ga je med igro. Bor se je na vsak na\xc4\x8din posku\xc5\xa1al re\xc5\xa1iti viteza, vendar ni \xc5\xa1lo. Ugotovil je, da mu je bilo mnogo lep\xc5\xa1e preden se je pojavil on. Na poti domov je zopet za\xc5\xa1el v te\xc5\xbeave pri pogovoru, saj je le Bor lahko videl in sli\xc5\xa1al viteza. Mati je hotela njihovo zvezo re\xc5\xa1iti. Hotela je, da gredo naslednji dan skupaj na ribolov. Vitez mu je rekel, da bo od\xc5\xa1el, \xc4\x8de bo Bor skril o\xc4\x8detovo denarnico in preluknjal gume na avtu, ko bodo na ribolovu. Tako je Bor vzel o\xc4\x8detovo denarnico. Ko so \xc5\xbee bili za Savo, se je Bor odpravil na strani\xc5\xa1\xc4\x8de. Med tem \xc4\x8dasom je preluknjal gume. Ko se je pa odpravljal nazaj na pla\xc5\xbeo, mu je pa po pomoti padla iz \xc5\xbeepa denarnica. Takrat je o\xc4\x8de popolnoma izgubil \xc5\xbeivce. Bor je vso jezo spravil na viteza in ga krivil, da je on vsega kriv. Med tem se je spotaknil in se udaril v glavo. Oble\xc5\xbeal je v nezavesti. O\xc4\x8de ga je hitro hotel odnesti v bolni\xc5\xa1nico, vendar je opazil prazno gumo. Tako je od\xc5\xa1el \xc5\xa1topati. Mati pa je zamenjala gumo in od\xc5\xa1la kasneje za njima._NEWLINE__NEWLINE_Po nekaj dneh se je Bor vrnil domov. Priznal je, da je on preluknjal gumo. Doma pa ga je \xc4\x8dakalo presene\xc4\x8denje. Dobil je psa. Vitez pa se ni pojavil nikoli ve\xc4\x8d.'